
חילון וביטול הכישוף

לא הייתה לי כל אפשרות ללמוד את כל סוגיות התלמוד העוסקות ב"קודש". יתרה מזאת, לא נראה לי שקיים קשר בין הסוגיא שבחרתי לבין ה"קודש". סוגיא זו נראית גם מאוד מוזרה; ... אבקש מן האחרים לא להזדעזע... ואף על פי כן, כשעמלתי על הטקסט הזה, שהוא כמובן הטקסט התלמודי הטוב ביותר – כמו כל טקסט שבו אנחנו עמלים – הגעתי למסקנה שהוא יכול להתאים לנו מאוד (עמ' 175)

אזור הדמדומים שבו פורח הכישוף
1. תמיד שאלתי את עצמי האם הקדושה, כלומר ההבדלה – או הטהרה – אותה מהות פשוטה הנקראת בשם הרוח והמחייה את היהדות (או שאליה היהדות שואפת), יכול לשכון בעולם שטרם חולן... האם העולם כבר הגיע למידה של חילון שתאפשר לו לקבל טהרה זו. 
ה"קודש" הוא אזור הדמדומים שבו פורח הכישוף, המעורר ביהדות פלצות. ה"סטרא אחרא", הצד האחר של המציאות, האין הלובש את פני המסתורין... ה"קודש" המתהדר בהילת ההילות – אין חלקה של ההתגלות עם הסודות המכוערים האלה. דפים סז-סח במסכת סנהדרין מעידים על ההתנגדות הזאת... [רק] החברה שעברה תהליך אמיתי של חילון היא החברה ששמה קץ לאותו מחול טמא של הכישוף... החברה שעברה תהליך אמיתי של חילון, היא החברה ששמה קץ לאותו מחול טמא של הכישוף, המתפשט בכל מקום, המחייה את ה"קודש" במקום להינזר ממנו. החילון האמיתי ינסה להבדיל באופן חיובי בין האמת לבין מראית העין, ואולי גם להבדיל בין מהאמת לבין אותה מראית העין המתערבת באופן מהותי באמת  (175-6)

2. מתעוררת כאן בעיה פילוסופית: כיצד ניוון כזה אפשרי? מה גרם לטשטוש בין הקדושה לקודש ובין הקודש לכישוף? כיצד הפך הקודש לכישוף ולשליטה על בני האדם?... "מכחישין פמליא של מעלה": משמעות הכישוף היא ערעור על הסדר העליון, ערעור על המוחלט. זה ה"לא" השטני שאומר המכשף לסדר העליון... מניין בא ה"לא" הזה אל תוך ה"כן" של המוחלט? [הרי] אין שום דבר מעבר למוחלט שיכול להתנגד לו! איך עלה על הדעת הרעיון התמוה של קודש המתנוון? אם הוא הגיע לידי כך, סימן שלא היה אף פעם המוחלט, אלא חיקויו! כיצד התרחקה הנוכחות העליונה מעצמה?... 
עבור כל איש או כל תרבות שהגיעו לקודש האמיתי, לקדושה, או לשירות העליון – אין בכישוף ממש, הוא לא מאיים עליהם, הוא לא מפתה אותם. זו בדיוק עמדתו של ר' חנינא (181-2)

3. "רוב נשים מצויות בכשפים": כל הדואג לכבודה של האשה יכול להירגע... ואף על פי כן, בכל מקום שהגברים מנהלים את החברה, מתלווה לאנושיותה של האשה מעין משמעות כפולה, כשהיא רומזת במיוחד למיניות ולאירוטיות, היא מכפילה את אנושיותה בדו-משמעות או בחידה של נשגבות ועומק, של צניעות וזימה.... בחברתנו, ככל שהאשה משוחררת, היא עדיין מאופרת... האשליה שותפה למציאות, ויחד איתה המליצה, ולשון סגי-נהור, והיא לוקחת אותנו שבי בקסמיה.  
אולי הקסם הוא [בעצם] שינוי הדרגתי של המשמעות, לידתה של דו משמעות... החן הנסוך על הפנים כבר הופך לחיוך הנלעג של המכשפות המסתתרות במאורותיהן במקבת או בפאוסט, כשהמילים אבדו את משמעותן הפשוטה ונבלעות ברמזים, בחרוזים פרועים, בלגלוג, באין אומר.  
אולי קסמו של הכישוף נולד בתוך ניוון מסוים של הנשי (עמ' 177-8)
שום דבר אינו זהה יותר עם עצמו, זה הכישוף: העולם המודרני. אף אחד אינו זהה עם עצמו אין מילה שיכולה להיאמר, מפני שאין משמעות אמיתית לשום מילה, כל מילה היא לחש מכושף. איש אינו מקשיב לדבריך, כל אחד חושד בכל מה שלא נאמר מאחורי דבריך (187)

מיתתן במה?
כשנשים לב עכשיו לקביעת העונש המגיע להם, נגלה את אופני ה"קודש":

1. [...] ר' יוסי הגלילי קובע כי המכשף ייהרג בסיף... אבל מעניינת אותנו יותר הקטגוריה שאליה משתייך הכישוף לפי אותו חכם, ממנה נוכל ללמוד מהו ה"קודש" שהוליד אותו: הכישוף מאפיין את תרבותם של עמים מושחתים (האם השחתה זו התקיימה בהיסטוריה? אין בכך כל נפק"מ; כדי להבין את משמעות הנתונים אני מקבל אותם כפי שהם מופיעים בסוגיא שלפנינו)... אם כן, הכישוף הוא סוג של השחתה, הזרה לגמרי ליהדות עצמה. זהו ה"קודש" של האחרים!

2. ר' עקיבא הרחום... חשובה כאן ההשוואה בין המקורוות: אתר מוסרי מסוים נפתח אל עבר אתר אחר, נוף אחד מואר על ידי קירובו לנוף אחר... הפעם הכישוף, אותה אשליה שממנה נהנית המכשפה, אינו עוד תופעה זרה, אלא הוא הפיתוי המושך את העם להתגלות. הפעם הכישוף הוא הניסיון להסתכל מעבר למה שניתן לראות. זו היציאה מן הגבולות שבהם צריך לעמוד כדי להתקרב לאמת. אלה המשרתות הרואות יותר ממה שרואה המלכה... זו האחרונה קרובה יותר להוד המלך על ידי הימנעותה מלראות מאשר השפחה שהסתכלה. הכישוף הוא הסקרנות המופיעה כשצריך היה להשפיל מבט, היא גסות הרוח ביחס לא-לוקי, חוסר הרגישות ביחס למסתורין, החשיפה של מה שדורש התקרבות צנועה... הכישוף אינו השחתה אלילית, זו השחתתו של העם הקדוש עצמו... זו האשליה הנובעת מן האמת הבלתי נסבל והמפתה מעומק האמת. זו השחתה יהודית, כלומר, השחתת כל מי שמסוגל להתעלות עד האמת של מי שנמצא תחת הר סיני (179-180)

3. "אוב וידעוני בכלל מכשפים היו": הכישוף הוא מין שאנחנו מכירים את סוגו... מה נוכל ללמוד ממנו על הכישוף? בכלל הסוג הזה נמצאים בעלי האוב... הם השואלים את המתים, הם עבדי המסורת. הנה פן חדש בניוון הקודש: הקודש העוטף את העבר השמור מכל מגע; ואולי גם העיסוק בחקירות אותות העתיד, הקודש של מסובבי השולחנות ודורשי לוחות המזלות, הקודש הגס ביותר, הקודש של בעלי האמונות הטפלות והרוחניות המזויפת – הרוחניות של דורשי הרוחות (181)

4. שני היבטים של הכישוף: ב"לט" וב"להט"... איזו הבחנה מוזרה בין הכישוף הנעשה על ידי שדים לבין סתם כישוף! האם הראשון אינו רומז למה שמתגנב בטכניקה: הקודש שהתנוון בעזרת ההתרברבות בטכניקה?... ומה בדבר הכישוף השני... שאינו נזקק לכלים, המסתפק בלחשים? אולי זה הכישוך הפועל בדרך הרוחניות וההפנמה, האפשרות להתגבר על הסכסוכים על ידי הפנמת הבעיות, פתרון הבעיות על ידי כוונות טובות? לכישוף הפנימי משאבים אינסופיים: בחיים הפנימיים הכל מותר – עד הפשע ועד בכלל. מבטלים את החוקים בשם האהבה (184)

· 

האם רב אושעיא ורב חנינא עסקו בדבר מותר? התשובה חיובית. אם אתם בקיאים ברזי היצירה, תוכלו לייצר יצור הנראה על-טבעי... הדבר מותר. הוראה נועזת זו מלמדת עד כמה מגוחך הניסיון להגביל את יוזמת האדם. בוז לאמונות הטפלות השמרניות ולחרדות מפני התפתחות הטכנולוגיה! כל זמן שאין אנו מתפתים מאיזה חזיון-שוא, מותר לנסות את הכל, ואפילו ליצור בשר מלאכותי. אין בכך כל כישוף. 
מדובר בבשר מלאכותי, אבל גם בבשר שנוצר לכבוד שבת. הדיוק חשוב: מותר לחלום על הגשמת חלומות עוד יותר נועזים, בתנאי שהשבת תקוים: זו ריבונות האדם המסוגל להשתחרר מן הסדר... אם כן, ההקבלה בין הלכות הכישוף והלכות השבת אינה רק צורנית: השבת מציינת בהלכותיה את הגבול שבין הטכנולוגיה לבין הכישוף. במובן מסוים, הכישוף הוא חילול השבת... אני תמיד מתפעל כשאני מגלה, מבעד לוויכוחים המשפטיים וההשוואות הצורניות של הגמרא, הברקות רבות משמעות שהן כנראה עיקר העניין. ההשוואה בין הכישוף לבין חילול השבת... היא מרשימה. מרשימה עוד יותר העובדה שהשבת היא, בסופו של דבר, למען האדם. ואולם היא נשארת למען האדם אך ורק אם מערכת חוקים מגינה עליה מפני ניצול האדם ומפני הכישוף וקסמי הלחש (185-186)

· 

 לפנינו קטע הנראה בעל אופי סיפורי: מעשיות שונות של כישוף, כפי שמספרים אותם זקני החכמים בשעות הפנאי; ואף על פי כן, שיחת חולין של תלמידי חכמים הינה בעלת משמעות... 
האם הכישוף יוצר דבר? לא, אין בכישוף שום יצירה... המכשפים אינם מסוגלים לברוא לא את היצור הקטן ביותר ולא את הגדול ביותר, הם יכולים לברוא רק מה שכבר קיים, הם מטלטלים דבר ממקום למקום (186)
 רש"י מוסיף: הוא לא נקרא כאן בשם רבי ינאי, מפני שהשתמש בכשפים. הגמרא אינה רוצה להעניק את התואר "רבי" למי שרכב על גבי אשה בשוק (188)

· 

 כדי לשכנע את חבריו, רבי אליעזר הסתייע במופתים על טבעיים. החלק הזה של הסיפור מאוד מפורסם: עץ נעקר משורשיו, נהר חזר לאחור... ואולם רבי יהושע לא הסכים להכריע דיון הלכתי על ידי עץ שנעקר משורשיו או נהר החוזר למקורותיו: הקץ לניסים! (189)
אתם שואלים את עצמכם שאלה אחרונה, והגמרא שואלת אותה: האם רבי אליעזר עסק בכישוף? 
נקודה אחרונה זו היא מכרעת: אנחנו חייבים להכיר את כל מה שלמדנו על עולם האשליות והכישוף, על התנוונות הקודש שבה שוקע הקודש המזויף (או הקודש כפשוטו)... ידיעת התועבות האלו היא היחס היחיד שהיהדות מקיימת עם הקודש הזה ועם ביטולו (195)

